
Anexa nr. 1 





STUDIU DE OPORTUNITATE

privind modalitatea de gestiune a serviciului de iluminat public din Municipiul Marghita



Capitolul I. 
DISPOZITII GENERALE


1.1. Obiectul studiului de oportunitate
		Prezentul studiu fundamentează stabilirea soluției optime de asigurare a gestiunii sistemului de iluminat public, precum și necesitatea şi oportunitatea atribuirii directe a contractului de delegare a gestiunii serviciului de iluminat public către SPAACS Marghita în temeiul art. 28 alin. (2) din Legea nr. 51/2006 a serviciilor comunitare de utilități publice, republicată, cu modificările şi completările ulterioare.
Autoritățile administrației publice locale au obligația așadar conform legii să asigure gestiunea serviciului de iluminat public pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe și implicit prin legislația menționată anterior. 
În acord cu dispozițiile art. 4 din Legea nr. 230/2006 a serviciului de iluminat public, sistemul reprezintă o componentă a infrastructurii tehnico-edilitare a fiecărei unități administrativ-teritoriale, care în conformitate cu Legea serviciilor comunitare de utilități public nr. 51/2006, republicată, cu modificările şi completările ulterioare, aparţine proprietăţii publice a acesteia.   
Organizarea și desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunității locale, după cum urmează: 
· îmbunătăţirea calităţii iluminatului public din municipiul Marghita; 
· optimizarea consumului de energie; 
· garantarea permanenţei în funcţionarea iluminatului public; 
· realizarea unui raport optim calitate/cost pentru perioada de derulare a contractului de cooperare şi un echilibru între riscurile şi beneficiile asumate prin contract (structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale); 
· administrarea corectă și eficientă a bunurilor din proprietatea publică și a banilor publici; 
· ridicarea gradului de civilizație, a confortului și a calității vieții; 
· creșterea gradului de securitate individuală și colectivă în cadrul comunităților locale, precum și a gradului de siguranță a circulației rutiere și pietonale; 
· susținerea și stimularea dezvoltării economico-sociale a localităților; 
· punerea în valoare, printr-un iluminat adecvat, a elementelor arhitectonice și peisagistice ale localităților, precum și marcarea evenimentelor festive, a sărbătorilor legale sau religioase; 
· funcţionarea şi exploatarea în condiţii de siguranţă, rentabilitate şi eficienţă economică a infrastructurii aferente serviciului; 
· nediscriminarea și egalitatea tuturor consumatorilor prin asigurarea unui standard unitar calitativ și uniform răspândit teritorial în comunitate; 
· dezvoltarea durabilă a sistemului de iluminat public; 
· liberul acces la informații privind aceste servicii publice; 
· transparență, consultarea și antrenarea în decizii a cetățenilor; 
· orientarea Serviciului Public către beneficiari, membri ai comunităţii;
Obiectul prezentului studiu de oportunitate îl constituie determinarea modalitatii de prestare a activitatilor de exploatere, intretinere si reparatii in sistemul de iliminat public precum si verificarea/repararea, montarea si demontarea instalatiilor pentru iluminat festiv.

1.2. Scopul studiului de oportunitate
Studiul de oportunitate are drept scopuri :
· fundamentarea opțiunii de delegare a gestiunii serviciului de iluminat public al municipiului Marghita respectiv a modului de delegare a gestiunii acestuia prin atribuire directă;
· prezentarea fezabilității opțiunii și a aspectelor legate de tarifare a serviciilor prestate;
·  motivarea economică, socială și de mediu a opțiunii alese privind atribuirea directă;
·  aspecte legate de durata contractului și redevență.

	1.3. Cadrul legislative
	Lista reglementărilor legislative minimale cuprinde

a) Legea nr. 51/2006 a serviciilor comunitare de utilități publice, republicată, cu modificările şi completările ulterioare;
b) Legea nr. 230/2006 a iluminatului public, cu modificările și completările ulterioare;
c) H.G. nr. 246/2006 privind aprobarea Strategiei Naționale pentru Accelerarea Dezvoltare a Serviciilor Comunitare de Utilități Publice;
d) Ordinul nr. 86/2007 pentru aprobarea Regulamentului-cadru al serviciului de iluminat public;
e) Ordinul nr. 87/2007 pentru aprobarea Caietului de sarcini-cadru al serviciului de iluminat public;
f) Ordinul nr. 77/2007 privind aprobarea Normelor metodologice de stabilire, ajustare sau modificare a valorii activităților serviciului de iluminat public.
g) alte reglementări, standarde şi norme naţionale şi europene, specifice domeniului.



Capitolul  II. 
SERVICIUL DE ILUMINAT PUBLIC DIN MUNICIPIUL MARGHITA


2.1. Prezentare generală
Serviciul de iluminat public face parte din sfera serviciilor comunitare de utilități publice, sub reglementarea, conducerea, monitorizarea și controlul autorităților administrației publice locale din municipiului Marghita, reprezentând o parte componentă a infrastructurii tehnico-edilitare a acestei unități administrativ-teritoriale.
Organizarea și desfășurarea serviciului de iluminat public în municipiul Marghita trebuie să asigure satisfacerea unor cerințe și nevoi de utilitate publică ale comunității locale, după cum urmează:
· garantarea permanenței în funcționare a iluminatului public prin îndeplinirea parametrilor proiectați și menținerea lor în standardele în vigoare;
· asigurarea siguranței circulației rutiere și pietonale;
· creșterea gradului de securitate individuală și colectivă în cadrul comunităților locale;
· punerea în valoare, printr-un iluminat adecvat, a elementelor arhitectonice și
peisagistice ale localităților, precum și marcarea evenimentelor festive și a sărbătorilor
legale sau religioase;
· optimizarea consumului de energie, în paralel cu îmbunătățirea calității iluminatului public din municipiul Marghita;
· realizarea unui raport optim calitate/cost şi a unui echilibru între riscurile şi beneficiile asumate prin contract; structura şi nivelul tarifelor practicate vor reflecta costul efectiv al prestației şi vor fi în conformitate cu prevederile legale;  
· administrarea corectă şi eficientă a bunurilor din proprietatea publică și a banilor publici;
· ridicarea gradului de civilizație, a confortului și a calității vieții;
· susținerea și stimularea dezvoltării economico-sociale a localităților;
· nediscriminarea și egalitatea tuturor consumatorilor;
· dezvoltarea durabilă a sistemului de iluminat public;
· liberul acces la informații privind aceste servicii publice;
· transparența, consultarea și antrenarea în decizii a cetățenilor.
	Sistemul de iluminat public este ansamblul format din puncte de aprindere, cutii de distribuție,  cutii  de trecere, linii electrice  de  joasă  tensiune  subterane  sau  aeriene,  fundații, stâlpi,  instalații  de  legare  la  pământ,  console,  aparate  de  iluminat,  accesorii,  conductoare, izolatoare,  cleme,  armături,  echipamente  de  comandă,  automatizare  și  măsurare  utilizate  în iluminatul public
Activitățile specifice serviciului de iluminat public sunt:
a) mentenanţa sau întreţinerea, care conform art. 3 al Ordinului ANRSC nr. 86 / 2007 pentru aprobarea Regulamentului-cadru al serviciului de iluminat public se defineşte ca fiind ansamblul de operaţii de volum redus, executate periodic sau neprogramat, în activitatea de exploatare, având ca scop menţinerea în stare tehnică corespunzătoare a diferitelor subansambluri ale instalaţiilor iar conform art. 4, lit. i) din norma metodologică de stabilire, ajustare sau modificare a valorii activităţilor serviciului de iluminat public, aprobată prin Ordinul A.N.R.S.C. nr. 77 / 2007, se defineşte ca fiind ansamblul activităţilor de menţinere în funcţiune a sistemului de iluminat public la parametrii luminotehnici normaţi, care se realizează atât cu înlocuirea de componente (menţinere) cât şi fără înlocuirea acestora (întreţinere); 
Mentenanţa asimilează şi activitatea de reabilitare, definită conform art. 3 al Ordinului ANRSC nr. 86 / 2007 pentru aprobarea Regulamentului-cadru al serviciului de iluminat public ca fiind ansamblul de operaţiuni efectuate asupra unor echipamente şi/sau instalaţii care, fără modificarea tehnologiei iniţiale, restabilesc starea tehnică şi de eficienţă a acestora la un nivel apropiat de cel avut la începutul perioadei de viaţă;
b) modernizarea, care conform art. 4, lit. k) din norma metodologică de stabilire, ajustare sau modificare a valorii activităţilor serviciului de iluminat public, aprobată prin Ordinul A.N.R.S.C. nr. 77 / 2007, se defineşte ca fiind ansamblul activităţilor de pregătire, finanţare şi realizare a investiţiilor în sistemul de iluminat public, în vederea adaptării la cerinţele şi exigenţele stabilite în normele legale în vigoare şi în programele de dezvoltare; extinderea sistemului de iluminat public se poate asimila ca modernizare a serviciului de iluminat public.
c) activităţi conexe serviciului de iluminat public, precum demontarea/demolarea, recuperarea / relocarea unor elemente ale sistemului de iluminat public sau eficientizarea serviciului de iluminat public.

După scopurile pe care le urmăreşte şi în conformitate cu art. 3 al Ordinului A.N.R.S.C. nr. 86 /2007 respectiv art. 3 din Legea 230/2006, iluminatul public se clasifică după cum urmează:
· iluminat stradal-rutier, care asigură iluminatul căilor de circulaţie rutieră;
· iluminatul stradal-pietonal, care asigură iluminatul căilor de acces pietonal
· iluminatul arhitectural, destinat punerii în evidenţă a unor monumente de artă sau istorice ori a unor obiective de importanţă publică sau culturală;
· iluminatul ornamental, care asigură iluminatul zonelor destinate parcurilor, spaţiilor de agrement, pieţelor, târgurilor şi altora asemenea;
· iluminatul ornamental-festiv, care asigură iluminatul temporar cu ocazia sărbătorilor şi altor evenimente festive.
Încredinţarea către un operator a serviciului de iluminat public, a uneia sau a mai multor activităţi din sfera serviciului implică atât încredinţarea prestării/furnizării propriu-zise a serviciului/activităţii, precum şi punerea la dispoziţie a bunurilor ce compun sistemul de iluminat public. 
Gestiunea serviciului de iluminat public se organizează şi se realizează în următoarele modalităţi:
· gestiune directă, în care autorităţile deliberative şi executive, în numele unităţilor administrativ-teritoriale, îşi asumă şi exercită nemijlocit toate competenţele şi responsabilităţile legale cu privire la furnizarea/prestarea serviciului, respective administrarea, funcţionarea şi exploatarea sistemului de iluminat public aferent.
· gestiune delegată, în care autorităţile deliberative şi executive, în numele unităţilor administrativ-teritoriale, atribuie unuia sau mai multor operatori toate sau doar o parte din competenţele şi responsabilităţile proprii privind furnizarea/prestarea serviciului de iluminat public pe baza unui contract. Contractul de delegare a gestiunii poate fi: contract de concesiune/concesionare sau contract de achiziţie publică. Gestiunea delegată implică punerea la dispoziţia operatorului a sistemului de iluminat public precum şi dreptul şi obligaţia acestuia de a administra şi exploata acest sistem.
Gestiunea directă se realizează prin intermediul unor operatori de drept public sau privat, fără aplicarea prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii, care pot fi: 
· servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective;
· societăţi reglementate de Legea nr. 31/1990, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective. 
     	 Gestiunea delegată se realizează prin intermediul unor operatori de drept privat care pot fi :
· [bookmark: REF237]societăţi reglementate de Legea nr. 31/1990, republicată, cu modificările şi completările ulterioare, cu capital social privat;
· [bookmark: REF238]societăţi reglementate de Legea nr. 31/1990, republicată, cu modificările şi completările ulterioare, cu capital social mixt.
Este de subliniat faptul că toate activitățile specifice serviciului de iluminat public, indiferent de forma de gestiune adoptată, se organizează și se defasoară în conformitate cu prevederile regulamentului-propriu și ale caietului de sarcini, elaborate si aprobate de consiliul local, în baza regulamentului-cadru și a caietului de sarcini cadru al A.N.R.S.C.
[bookmark: REF247][bookmark: REF248][bookmark: REF249]Procedura de atribuire a contractelor de delegare a gestiunii se stabileşte, după caz, conform prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări
Modalitatea de gestiune se stabileşte în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţii administrativ-teritoriale precum şi de mărimea şi complexitate sistemului de iluminat public.
Delegarea gestiunii serviciului de iluminat public implică deci operarea propriu-zisă a serviciului/activităţii din sfera serviciului, punerea la dispoziţie a sistemului de iluminat public precum şi dreptul şi obligaţia operatorului de a administra şi exploata sistemul de iluminat public.
Raporturile juridice dintre unităţile administrativ-teritoriale şi operatori sunt reglementate prin hotărâri de dare în administrare si contractul de administrare în cazul gestiunii directe respectiv prin contracte de delegare a gestiunii serviciului în cazul gestiunii delegate .
Operatorii îşi desfăşoară activitatea numai în baza licenţei eliberate de autoritățile de reglementare competente: Autoritatea Naţională de Reglementare pentru Servicii Comunitare de Utilităţi Publice, denumită în continuare A.N.R.S.C. şi Autoritatea Naţională de Reglementare în Domeniul Energiei , denumită în continuare A.N.R..E..

2.2. Descrierea serviciului de iluminat public din Municipiul Marghita
In prezent, iluminatul public din UAT MARGHITA se ridica la nivelul cerintelor standardului privind iluminatul cailor de circulatie SR 13201-2011 in urma finalizarii in 31.12.2022 a unui proiect implementat prin accesarea unor fonduri europene structurale si de investitii provenite din Fondul european pentru Dezvoltare Regionala (FEDR), Axa prioritara 3 „ Sprijinirea tranzitiei catre o economie cu emisii scazute de carbon”, Prioritatea de investii 3.1. Operatiunea C – Iluminat public. 
Proiectul cu titlul: „MODERNIZARE ILUMINAT PUBLIC IN MUNICIPIUL MARGHITA, JUD.BIHOR”, cod SMIS 125299 a constat  in:
· Inlocuirea consolelor si a celor 1446 buc de corpuri de iluminat existenti de pe stalpii proprietatea distribuitorului de energie electrica cu corpuri de iluminat cu LED cu puteri de 27 W , 60W si 80 W, care au durata de viata lunga si consum redus.
· Instalarea unui sistem de telegestiune care va permite eficentizarea consumului de energie electrica a intregului sistem SIP. Sistemul de telemanegement este un sistem de control la distanţă al iluminatului stradal care asigură gestiunea detaliată a fiecărui corp de iluminat din UAT Marghita şi permite ca exact cantitatea necesară de lumină să fie furnizată la timpul şi locul potrivit.Toate cele 1632 corpuri de iluminat sunt gestionate de sistemul de telemanagement.
· Extinderea retelei de iluminat cu 2.143 m, preponderent in zonele unde iluminatul public a fost deficitar sau nu a existat, pentru asigurarea unui climat de siguranta si confort pentru cetatenii localitatii si montarea de 174 buc stalpi cu panouri fotovoltaice de 260 W si  cu echipament stocare energie electrica si 187 buc corpuri de iluminat de tip LED 27 W. Alimentarea circuitelor de iluminat public aferente extinderilor se realizeaza din cutii de separatie/ puncte de aprindere care vor fi alimentate de la cel mai apropiat stalp  cu cablu CYABY 4x25 mmp, tras in tub gofrat pe circuitele propriu zise. Schemele de legare la pamant sunt de tip TN-C. Tensiunea de alimentare este de 400/230V-50Hz.
· Montarea a 20 puncte de aprindere care vor comanda iluminatul public pentru extinderi. Toate circuitele aferente extinderilor sunt alimentate din cutii de separatie/ puncte de aprindere care sunt alimentate din cel mai apropiat stalp 
Având în vedere gradul ridicat de acoperire al serviciului de iluminat public care a fost obținut în urma implementării proiectului – Modernizarea iluminatului public in municipiului Marghita , derulat în cadrul  POR 2014-2020 și faptul că necesitățile de dezvoltare a sistemului de iluminat – pe componenta de extindere – au devenit relativ mici, izolate și situate în zone periferice ale municipiului, extinderea sistemului de iluminat public va avea o anvergură mult diminuată în contractul de delegare prin gestiune directă a SIP și se va realiza prin relocarea și refolosirea la maxim a elementelor sistemului de iluminat public din zonele modernizate ale municipiului și a satelor aparținătoare.
Sistemul de iluminat public din UAT Marghita este compus din : 
· Infratructura de transport a energiei electrice necesara furnizarii iluminatului public, a carei delegare se face pe baza contractului nr.40636/16.07.2018 incheiat intre municipiul Marghita si Societatea de Distributie a Energiei Electrice Transilvania Nord SA, avand la baza Ordinul ANRE 5/2007;
· reţeaua de alimentare cu energie electrică (aeriană sau subterană) – care asigură transportul energiei electrice de la punctele de aprindere şi de la cutiile de distribuţie la aparatele de iluminat; 
· puncte de aprindere şi cutii de distribuţie – din care se comandă şi se alimentează cu energie electrică sistemul de iluminatul public; 
· reţeaua de alimentare cu energie electrică (aeriană sau subterană) – care asigură transportul energiei electrice de la punctele de aprindere şi de la cutiile de distribuţie la aparatele de iluminat; 
· Elemente de sustinere – stalpi
· Console metalice – care asigură prinderea pe stalp şi orientarea aparatelor de iluminat faţă de carosabil
· Aparate de iluminat
Posturile de transformare, componentele retelei de distributie a energiei electrice care alimenteaza cu energie electrica instalatiile de iluminat public, bransamentele, instalatiile de forta, instalatiile de legare la pamant, instalatiile de automatizare, masura, control, punctele de aprindere, etc. sunt proprietatea SDEE Transilvania Nord SA, si sunt in administrarea acestei, cu unele exceptii ale zonelor unde s-au realizat extinderi ale sistemului de iluminat de catre municipalitate.
In acelasi timp iluminat public cuprinde si proiectoarele care realizeaza iluminatul arhitectural
In categoaria iluminatului public se incadreaza si iluminatul ornamental festiv care se realizeaza in perioda Sarbatorilor de iarna si de Paste, in functie de bugetul aprobat de reprezentantii UAT Marghita. Instalarea, demontarea si intertinerea  acestui sistem de iluminat public fac parte de atributiile serviciului de iluminat public. Instalatiile de iluminat public festiv ornamental sunt in proprietatea Municipiului Marghita pentru acestea urmand a se executa doar lucrari, de montare si demontare, reparare si intretinere pe perioada functionarii.
La momentul de faţă activitatea Serviciului de iluminat public al municipiului Marghita se desfăşoară în baza Contractului  de dare in administrare nr.  681 /21.01.2021 incheiat cu SPAACS Marghita (un serviciu publice de interes local), cu valabilitate până la 21.01.2026. Obiectul contractului îl constituie lucrările de întreţinere / menţinere ale sistemului de iluminat public.
Activităţile referitoare la mentenanţa serviciului de iluminat public din municipiul Marghita s-au desfăşurat preponderent în baza sesizărilor transmise operatorului de catre compartimentul de specialitate din cadrul Direcţiei Tehnice a primăriei. În general, soluţionarea sesizărilor referitoare la mentenanţă poate fi apreciată ca fiind promptă şi de calitate iar starea generală a sistemului de iluminat public a fost relativ bună. 



Situatia actuala a Inventarului sistemului de iluminat public din municipiul Marghita, este prezentat succint în tabelul de mai jos.
	Infrastructura sistemului de iluminat
	Cantitate
	TOTAL
cantitate

	
	Marghita
	Chet
	Ghenetea
	

	Stâlpi - buc
	991 din care 174 proprietatea UAT marghita
	196
	174
	1361

	Retea LES/LEA - ml
	49.095 
	7.730
	6.885
	63.710

	Corpuri - buc
	1.254
	192
	172
	1.620

	Ansamblu cu panouri fotovoltaice de 260 w si  cu echipament stocare energie electrica
	187
	0
	0
	187

	Puncte de aprindere -  buc
	40
	3
	1
	44


În realitate inventarului sistemului de iluminat public din municipiul Marghita este foarte complex, fiind prezentat pe larg în anexa  la caietul de sarcini aferent serviciului.
Tinand cont de cele prezentate mai sus, la delegarea gestiunii serviciului de iluminat public se vor lua in calcul doar activitatile de exploatare, intretinere si reparatii in sistemul de iluminat public, respectiv realizarea iluminatului ornamental festiv de sarbatori(punere la dispozitie, verificarea/repararea iluminatului ornamental,  montarea si demontarea instalatiilor pentru iluminatul festiv).
	In cazul delegarii serviciului de iluminat public, extinderea ulterioara a sistemului de iluminat public, in perioada delegarii, se va face numai in cartierele/zonele nou construite sau care nu au fost prevazute in cadrul contractului de finantare. Acestea vor fi propuse de autoritatea publica locala in concordanta cu Planul urbanistic Zonal.

2.3. Aspecte referitoare la protecția mediului
   	În România, progresele realizate în ultimii ani sunt deosebite în aplicarea sistemelor moderne de iluminat pentru obținerea unui mediu luminos urban de nivel european, prin utilizarea exclusivă a lămpilor cu descărcări în vapori de sodiu la înaltă presiune montate în aparate moderne de înaltă calitate atât pentru străzile principale, cât şi pentru cele secundare.
	 Problema importantă la ora actuală în iluminatul urban din România este alegerea corectă a sursei de lumină cea mai modernă, cea mai adecvată vederii şi cea mai eficientă din punct de vedere economic, evitând alte surse depășite tehnic,  care  nu  fac  altceva  decât  să  degradeze mediul luminos.
 	Iluminatul public are implicații directe în protecția mediului prin mai mulți factori:
· prin utilizarea eficientă a energiei – utilizarea de echipamente performante cu consumuri reduse de energie;
· prin utilizarea echipamentelor cu componente reciclabile;
·  reducerea poluării luminoase prin orientarea aparatelor de iluminat spre suprafața căii de circulație.
		Iluminatul public şi înfrumusețarea orașelor trebuie să contribuie la protejarea mediului înconjurător, să se încadreze în mediul înconjurător evidențiind elementele de identitate.
Protecția  mediului  constituie  o  obligație  a  autorităților  administrației  publice  şi  locale, precum şi a tuturor persoanelor fizice, juridice, statul recunoscând tuturor persoanelor dreptul la un mediu sănătos.
	La  executarea  lucrărilor  de  plantare  a  stâlpilor,  cât  şi  în  perioada  de  exploatare  se  vor respecta prevederile Legii 137/95 privind protecția așezărilor umane, protecția solului, protecția atmosferei,  cap.  3,  astfel că la  organizarea  de  șantier,  pe  perioada  de  execuție  a  lucrării, se va încerca  obținerea  unui  impact  negativ  minim  asupra  solului   prin  eliberarea  terenului  de pământul rezultat din săpătură. Lucrările de canalizare a cablurilor electrice subterane reprezintă suprafețe ocupate temporar, iar după astuparea șanțului se pot amenaja deasupra cablurilor zone verzi  sau  pavaje.  După  executarea  lucrărilor  de  pozare  a  cablurilor  electrice  şi  realizarea instalațiilor, pavajul sau spațiul verde afectat se va aduce la forma inițială. La alegerea traseelor şi amplasamentelor instalațiilor se vor respecta distanțele față de obiectivele de interes public.
	Pe toată durata de viață a instalațiilor se vor respecta cerințele  impuse prin SR EN ISO 14001.
	Conform Legii 137/1995 executantul lucrării are următoarele obligații:
· să  asigure  sisteme  proprii  de  supraveghere  a  instalațiilor  şi  proceselor  tehnologice pentru protecția mediului;
· să nu degradeze mediul natural sau amenajat prin depozitări necontrolate de deșeuri de orice fel;
· deșeurile asfaltice rezultate în urma lucrărilor vor fi predate pe baza de contract firmelor autorizate. Acestea vor ridica deșeurile de la locul producerii imediat după încheierea lucrărilor;
· după executarea lucrărilor de pozare a cablurilor electrice şi realizarea instalațiile după caz pavajul sau spațiul verde se vor aduce la forma inițială;
·  se vor lua măsurile necesare pentru aducerea mediului înconjurător la condițiile impuse de legislația mediului, în vigoare.
	
2.3.1. Protecția calității apei:                                                                                                                                           
	Procesul tehnologic, specific lucrărilor de canalizare subterană, nu are impact asupra apei.

	2.3.2. Protecția aerului:                                                                                                                                                
	Tehnologia specifică execuției rețelelor electrice subterane nu conduce la poluarea aerului decât în măsura în care praful rezultat din spargeri şi săpături reduce întrucâtva calitatea acestuia.
Instalațiile proiectate nu produc agenți poluanți pentru aer, în timpul exploatării neexistând nici o formă de emisie.

2.3.3. Protecția împotriva zgomotului şi a vibrațiilor
Instalațiile proiectate nu produc zgomote sau vibrații
Utilajele specifice transportului instalațiilor necesare pentru realizarea liniilor electrice nu vor staționa mult în zonă, timpul de staționare fiind doar cel pentru descărcarea materialelor, funcționarea acestora nedăunând zonei.
Combustibilul folosit nu se scurge sau depune pe sol şi nu deteriorează zona.
 Se va respecta programul de liniște legiferat, între 22.00 şi 06.00.

	2.3.4. Protecția împotriva radiațiilor
	Instalațiile proiectate nu produc radiații poluante pentru mediul înconjurător, oameni şi animale.Radiațiile electromagnetice produse nu au nivel semnificativ de impact asupra mediului.

	2.3.5. Protecția solului şi subsolului
Lucrările nu poluează mediul decât prin faptul că apare la pozarea
subterană a cablului un aparat străin în sol (cablu etanș, confecționat din materiale greu
degradabile, decât în cazul distrugerii mantalei de protecție). Acest aparat este protejat prin
tehnologia de lucru pentru acțiuni străine, conducând implicit şi la protecția solului şi subsolului.
După efectuarea lucrărilor, pe teren nu rămân materiale care să degradeze sau să polueze
accidental mediul, constructorul este obligat să refacă spațiile afectate, pământul rezultat din
săpătură urmand a se depozita/împrăștia în spații special stabilite de către autoritățile locale.
Surplusul de pământ rezultat din săpătură va fi împrăștiat dacă este fertil, sau transportat în zona extravilană indicată de Consiliul Local, dacă este nefertil.
La terminarea lucrărilor de construcții se va urmări aducerea terenului la starea inițială.

2.3.6. Protecția ecosistemelor terestre:
Lucrările din prezentul proiect au un impact minim asupra ecosistemului terestru, mai ales că după pozarea cablurilor zona este adusă la starea iniţială. Ecosistemul acvatic nu există în zona de lucru, deci nu este afectat.

2.3.7. Protecția așezărilor umane şi altor obiective de interes public:
Se vor lua măsuri ca efectele asupra zonelor populate adiacente executării lucrărilor să fie minime. Se vor lua masuri pentru reducerea oricăror efecte negative ale luminii asupra mediului
(eliminarea poluării luminoase).

2.3.8. Gospodăria deșeurilor:
Ca urmare a lucrărilor ce se vor efectua (săpături, spargeri, construcții noi) vor rezulta o serie de deșeuri cum ar fi pământ, beton, ciment, asfalt, nisip. Aceste deșeuri sunt așezate pe măsura producerii lor în imediata apropiere a zonei de lucru, îngrădită cu panouri de protecție, fiind
evacuate ritmic spre groapa de gunoi cu ajutorul mijloacelor de transport ale executantului.
           

Capitolul  III. 
ASPECTE PRIVIND GESTIONAREA SI ADMINISTRARE SERVICIULUI DE ILUMINAT PUBLIC DIN MUNICIPIUL MARGHITA

Eficiența serviciului de iluminat public influențează în mod direct mediul economic și social al unității administrativ-teritoriale. Calitatea iluminatului ca și serviciu comunitar poate determina în mod cert creșterea nivelului de siguranță la nivel local, descurajând săvârșirea de infracțiuni și contravenții în spațiul public. La nivelul întregii țări s-a manifestat în ultimii ani o preocupare deosebită în privința optimizării acestui serviciu, fiind verificate constant opțiunile autorităților locale pentru implementarea unor sisteme complexe de gestiune a iluminatului public, în paralel cu dezvoltarea unei infrastructuri pentru supravegherea video din localități.
Infrastructura iluminatului public poate fi utilizată și în scopul implementării structurilor pentru supraveghere video a zonelor comunitare cu risc ridicat pentru producerea de infracțiuni sau contravenții. În asemenea condiții, prima etapă pentru atingerea climatului de siguranță specific unei comunități europene îl reprezintă îmbunătățirea calității iluminatului public.
În acord cu cele expuse, un sistem de iluminat public deficitar impietează elementelor de securitate ce activează zilnic în comunitate (poliție, jandarmerie, agenți de securitate ai companiilor private), afectând chiar și eficacitatea unei soluții de supraveghere video. Din perspectiva securității comunității, efectul imediat al unui iluminat public ineficient este suprasolicitarea personalul disponibil însărcinat cu activitatea de prevenție a faptelor antisociale, fie ele infracționale sau contravenționale. Iluminatul public poate conduce așadar la creșterea gradului de monitorizare activă sau pasivă a spațiilor publice din cadrul comunității, ajutând la prevenirea și combaterea infracțiunilor si criminalității, sporind eficiența intervențiilor operative în cazul unor amenințări la adresa integrității persoanelor sau a bunurilor proprietate publică sau privată. 
Numărul de infracțiuni de furt, de tâlhărie, de distrugere, de loviri și alte violențe crește în cadrul acelor comunități care nu beneficiază de un iluminat corespunzător pe timpul nopții, astfel încât fenomenele antisociale să fie descurajate. Administrarea eficientă a acestui serviciu apare ca o necesitate pentru creșterea gradului de securitate de la nivelul comunității locale, impunându-se ca resursele investite să fie în acord cu gradul de uzură al sistemului, iar extinderea sistemului să fie proportională cu evoluția ariei ce include spațiilor publice pe care trebuie să le deservească.
Legea nr. 230/2006 privind iluminatul public stabilește în cuprinsul art. 8 alin. (1) o competență exclusivă a autorităților administrației publice locale în privința înființării, organizării, coordonării, monitorizării și controlului funcționării serviciului de iluminat public de la nivelul unităților administrativ-teritoriale. Totodată, în sarcina autorităților publice locale legea impune și atributul dezvoltării, modernizării, administrării și exploatării serviciului de iluminat public astfel încât parametrii reali ai acestui serviciu să fie în acord cu principiile enunțate în art. 9 și art. 10 din cuprinsul Ordinului nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală. 
Autorităţile administraţiei publice locale sunt obligate așadar conform legii să asigure gestiunea serviciului de iluminat public pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe și implicit prin legislația menționată anterior.
Aceeași competență exclusivă în domeniul iluminatului public este stabilită și prin prevederile Regulamentului cadru al Serviciului de iluminat public din Ordinul nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală, respectiv, în art. 4 alin. (1): “înfiinţarea, organizarea, coordonarea, monitorizarea şi controlul funcţionării serviciului de iluminat public la nivelul unităţilor administrativ-teritoriale, precum şi înfiinţarea, dezvoltarea, modernizarea, administrarea şi exploatarea sistemelor de iluminat public intră în competenţa exclusivă a autorităţilor administraţiei publice locale”.
În conformitate cu prevederile art. 10, lit. d) din Legea 230/2006 a serviciului de iluminat public, în sarcina autorităților administrației publice locale intră adoptarea/emiterea hotărârilor/dispozițiilor privind darea în administrare sau delegarea gestiunii serviciului de iluminat public, precum și încredințarea exploatării bunurilor aparținând patrimoniului public sau privat al localităților, aferente serviciului, conform prevederilor legale in vigoare. Dispozițiile art. 10 lit. d) din Lege sunt prevăzute în mod complementar celor de la lit. h) a aceluiași articol, unde se prevede o responsabilitate a autorității publice locale în privința gestionării contractului de delegare a gestiunii serviciului, astfel încât în ipoteza nerespectării obiectivelor stabilite prin convenția în cauză, prin regulament, caiet de sarcini sau chiar lege, autoritatea să aibă posibilitatea denunțării unilaterale. 
Totodată, autoritatea publică care adoptă soluția delegării serviciului are obligația de a verifica respectarea permanentă a indicatorilor de performanță ai serviciului de către persoana juridică care a preluat gestiunea.  
În mod similar, atribuțiile autorității publice locale în privința iluminatului public atunci când se optează pentru formula delegării gestiunii se regăsesc și în art. 4 alin. 2 din Ordinul nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală, evaluarea activității din domeniu fiind realizată pe criterii de competitivitate și eficiență economică și managerială, “având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe”. 
În definitiv, norma legală menționată stabilește în art. 4 alin. 3 că în vederea asigurării criteriilor de performanță ale sistemului de iluminat așa cum au fost menționate anterior, indiferent de forma de gestiune, “autoritățile administrației publice locale vor urmări obținerea unui serviciu de iluminat public corespunzător interesului general al comunităților locale pe care le reprezintă, în conformitate cu legislația în vigoare și cu reglementările C.I.E”.
Gestionarea si administrarea serviciului de iluminat public se va executa astfel încât să se realizeze: 
· verificarea şi supravegherea continuă a funcționării rețelelor electrice de joasă tensiune, posturilor de transformare, cutiilor de distribuție şi a corpurilor de iluminat; 
· corectarea şi adaptarea regimului de exploatare la cerințele utilizatorului; 
· controlul calității serviciului asigurat; 
· întreținerea tuturor componentelor sistemului de iluminat public; 
· menținerea în stare de funcționare la parametrii proiectați a sistemului de iluminat public; 
· măsurile necesare pentru prevenirea deteriorării componentelor sistemului de iluminat public; 
· întocmirea sau reactualizarea, după caz, a documentației tehnice necesare realizării unei exploatări economice şi în condiții de siguranță; 
· respectarea instrucțiunilor furnizorilor de echipamente; 
· funcționarea instalațiilor de iluminat, în conformitate cu programele aprobate; 
· respectarea instrucțiunilor/procedurilor interne şi actualizarea documentației;
· respectarea regulamentului de serviciu aprobat de autoritatea administrației publice locale, în condițiile legii; 
· funcționarea pe baza principiilor de eficiență economică, având ca obiectiv reducerea costurilor specifice pentru realizarea serviciului de iluminat public; 
· menținerea capacităților de realizare a serviciului şi exploatarea eficientă a acestora, prin urmărirea sistematică a comportării rețelelor electrice, echipamentelor, întreținerea acestora, planificarea reparațiilor capitale, realizarea operativă şi cu costuri minime a reviziilor/reparațiilor curente; 
· îndeplinirea indicatorilor de performanță și calitate ai serviciului prestat, specificați în regulamentul serviciului; 
· încheierea contractelor cu furnizorii de utilități, servicii, materiale şi piese de schimb, prin aplicarea procedurilor concurențiale impuse de normele legale în vigoare privind achizițiile de lucrări sau de bunuri; 
· dezvoltarea/modernizarea, în condiții de eficiență a sistemului de iluminat public în conformitate cu programele de dezvoltare/modernizare elaborate de către consiliul local, sau cu programele proprii aprobate de autoritatea administrației publice locale; 
· un sistem prin care sa poată primi informații sau să ofere consultanță şi informații privind orice problemă sau incidente care afectează sau pot afecta siguranța, disponibilitatea şi/sau alţi indicatori de performanță ai serviciilor de iluminat; 
· asigurarea, pe toată durata de executare a serviciului, de personal calificat şi în număr suficient pentru îndeplinirea activităților ce fac obiectul serviciului de iluminat public; 
· urmărirea şi înregistrarea indicatorilor de performanță aprobați pentru serviciul de iluminat public se va face de către operator pe baza unei proceduri specifice; 
· instituirea şi aplicarea unui sistem de comunicare cu beneficiarii cu privire la reglementările noi ce privesc serviciul de iluminat public şi modificările survenite la actele normative din domeniu. În termen de 60 de zile calendaristice de la data încredințării serviciului de iluminat public, operatorul va prezenta autorității administrației publice locale modul de organizare a acestui sistem;
· informarea utilizatorului şi a beneficiarilor despre planificarea anuală a reparațiilor sau a reviziilor ce se vor efectua la sistemul de iluminat public.

Operatorul serviciului de iluminat public trebuie să asigure:
· respectarea legislației, normelor, prescripțiilor şi regulamentelor privind igiena şi protecția muncii, protecția mediului, urmărirea comportării în timp a sistemului de iluminat public, prevenirea şi combaterea incendiilor;
· exploatarea, întreținerea şi reparația instalațiilor cu personal autorizat, în funcție de complexitatea instalației şi specificul locului de muncă;
· respectarea indicatorilor de performanță şi calitate stabiliți prin contractul de delegare a gestiunii, sau prin hotărârea de dare în administrare a serviciului şi precizați în regulamentul SIP;
· întreținerea şi menținerea în stare de permanentă funcționare a sistemelor de iluminat public;
· furnizarea autorității administrației publice locale, respectiv A.N.R.S.C., a informațiilor solicitate şi accesul la documentațiile pe baza cărora prestează serviciul de iluminat public, în condițiile legii;
· creșterea eficienței sistemului de iluminat în scopul reducerii tarifelor, prin reducerea costurilor de producție, a consumurilor specifice de materiale şi materii, energie electrică şi prin modernizarea acestora;
· personal de intervenție operativă;
· conducerea operativă prin dispecer;
· înregistrarea datelor de exploatare şi evidența lor;
· analiza zilnică a modului în care se respectă realizarea normelor de consum şi stabilirea operativă a măsurilor ce se impun pentru eliminarea abaterilor, încadrarea în norme şi evitarea oricărei forme de risipă;
· elaborarea programelor de măsuri pentru încadrarea în normele de consum de energie electrică şi pentru raționalizarea acestor consumuri;
· realizarea condițiilor pentru prelucrarea automată a datelor referitoare la funcționarea economică a instalațiilor de iluminat public;
· statistica incidentelor, avariilor şi analiza acestora;
· instituirea si gestionarea unui sistem de înregistrare, investigare, soluționare şi raportare privind reclamațiile făcute de beneficiari în legătură cu calitatea serviciilor;
· soluționarea operativă a incidentelor;
· funcționarea normală a tuturor componentelor sistemului de iluminat public;
· evidența orelor de funcționare a componentelor sistemului de iluminat public;
· aplicarea de metode performante de management care să conducă la funcționarea cât mai bună a instalațiilor de iluminat şi reducerea costurilor de operare;
· elaborarea planurilor anuale de revizii şi reparații executate cu forțe proprii şi cu terți şi aprobarea acestora de către administrația publică locală;
· executarea în bune condiții şi la termenele prevăzute a lucrărilor de reparații care vizează funcționarea economică şi siguranța în exploatare;
· elaborarea planurilor anuale de investiții pe categorii de surse de finanțare şi aprobarea acestora de către administrația publică locală;
· corelarea perioadelor şi termenelor de execuție a investițiilor şi reparațiilor cu planurile de investiții şi reparații a celorlalți furnizori de utilități, inclusiv cu programele de reabilitare şi dezvoltare urbanistică ale administrației publice locale;
· inițierea şi avizarea lucrărilor de modernizări şi de introducere a tehnicii noi pentru îmbunătățirea performanțelor tehnico-economice ale sistemului de iluminat public;
· dotare proprie cu instalații şi echipamente specifice necesare pentru prestarea activităților asumate prin contract sau prin hotărârea de dare în administrare;
· alte condiții specifice stabilite de autoritatea administrației publice locale sau asociația de dezvoltare comunitară, după caz.
Operatorul are obligația să îndeplinească și gestionarea consumului de energie pentru sistemul de iluminat public ce implică asumarea următoarelor atribuții:
· optimizarea și reducerea cheltuielilor de întreținere și mentenanță, ca și costuri de operare aferente sistemului de iluminat public;
· aplicarea măsurilor de eficiență energetică conform legislației și reglementărilor în vigoare aplicabile elementelor infrastructurii sistemului de iluminat public.
Obligațiile operatorului sunt înscrise în cuprinsul contractului de delegare a gestiunii serviciului de iluminat public in ipoteza gestiunii delegate, respectiv, în contractul de dare in administrare a gestiunii în ipoteza gestiunii directe. Cuprinsul prevederilor din aceste documente trebuie să fie în acord cu legislația incidentă, respectiv, cu regulamentul cadru adoptat de ANRSC prin Ordinul nr. 86/2007, precum și regulamentul autorității publice locale privind iluminatul public.  
Pe de altă parte, răspunderea personalului operativ al operatorului sunt cuprinse în regulamentul de serviciu (regulamentul de serviciu se întocmește pe baza regulamentului-cadru al serviciului de iluminat public). În caietele de sarcini se vor preciza condițiile de realizare a reparațiilor (curente şi capitale), a investițiilor precum şi a altor cheltuieli pe care le va face operatorul, specificându-se modul de aprobare şi decontare a acestora în cadrul relațiilor contractuale dintre autoritatea administrației publice locale şi operator.
	În analiza fezabilităţii economico-financiare, principalul indicator îl constituie tarifele practicate. Aplicarea de către operator a tarifelor aprobate de către Consiliul Local al Municipiului Marghita este obligatorie. Tarifele avizate trebuie să vizeze următoarele : 
· asigurarea prestării unui serviciu de iluminat public de calitate care să corespundă cerinţelor prescrise de normativele interne şi europene în domeniu 
· realizarea unui raport preţ/calitate optim al serviciului de iluminat public
· asigurarea exploatării şi întreţinerii eficiente şi în condiţii de siguranţă a bunurilor aparținând sistemului de iluminat public 
· respectarea contractului şi a regulamentului de organizare şi funcţionare a serviciului
· asigurarea unui echilibru între riscurile şi beneficiile asumate de părţile contractante


Capitolul IV. 
FUNDAMENTAREA ȘI STABILIREA SOLUȚIILOR OPTIME DE DELEGARE A GESTIUNII  SERVICIULUI DE ILUMINAT PUBLIC 
DIN MUNICIPIUL MARGHITA

4.1. Cadrul legal
Cadrul legal aplicabil  privind alegearea modalitatii de gestiune a serviciului public este prevăzut de:

1. Legea nr. 51 din 8 martie 2006 a serviciilor comunitare de utilități publice – republicată, cu modificările și completările ulterioare care prevede:

La art. 8 alin. (3) lit. d): ,,În exercitarea competențelor şi atribuțiilor ce le revin în sfera serviciilor de utilități publice, autoritățile administrației publice locale adoptă hotărâri în legătură cu alegerea modalității de gestiune a serviciilor de utilități publice şi darea în administrare sau, după caz, punerea la dispoziție a sistemelor de utilități publice destinate furnizării/prestării acestora”.

La art. 22 alin: 
(1),,Gestiunea serviciilor de utilități publice reprezintă modalitatea de organizare, funcționare şi administrare a serviciilor de utilități publice în scopul furnizării/prestării acestora în condițiile stabilite de autoritățile administrației publice locale.
(2) Gestiunea	serviciilor	de	utilități	publice	se	organizează	şi  se  realizează în
următoarele modalități:

a) gestiune directă;
b) gestiune delegată.

(3) Modalitatea de gestiune a serviciilor de utilități publice se stabilește prin hotărâri ale autorităților deliberative ale unităților administrativ-teritoriale, în funcție de natura şi starea serviciului, de necesitatea asigurării celui mai bun raport preț/calitate, de interesele actuale şi de perspectivă ale unităților administrativ-teritoriale, precum şi de mărimea şi complexitatea sistemelor de utilități publice
(4) Desfăşurarea activităţilor specifice oricărui serviciu de utilităţi publice, indiferent de forma de gestiune aleasă, se realizează pe baza unui regulament al serviciului şi a unui caiet de sarcini, elaborate şi aprobate de autorităţile administraţiei publice locale, în conformitate cu regulamentul-cadru şi cu caietul de sarcini-cadru ale serviciului.”.

La art. 28 alin. (2):,,Gestiunea directă se realizează prin intermediul unor operatori de drept public sau privat, astfel cum sunt definiți la art. 2 lit. g), (operator de servicii de utilităţi publice, denumit şi operator - persoana juridică de drept public sau de drept privat cu capital public, privat sau mixt, înregistrată în România, într-un stat membru al Uniunii Europene ori în alt stat, care asigură nemijlocit furnizarea/prestarea, în condiţiile reglementărilor în vigoare, a unui serviciu de utilităţi publice sau a uneia sau mai multor activităţi din sfera serviciilor de utilităţi publice), fără aplicarea prevederilor Legii nr. 98/2016 privind achizițiile publice, Legii nr. 99/2016 privind achizițiile sectoriale şi Legii nr. 100/2016 privind concesiunile de lucrări şi concesiunile de servicii, care pot fi:

a) servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective;.”

La art. 28 alin. (21): ,,Autoritățile deliberative ale unităților administrativ-teritoriale sau, după caz, asociațiile de dezvoltare intercomunitară cu obiect de activitate serviciile de utilități publice, în baza mandatului primit, pot încredința unui operator de drept privat gestiunea serviciilor de utilităţi publice sau a uneia ori mai multor activități din sfera acestor servicii prin atribuirea directă a contractului de delegare a gestiunii, cu respectarea următoarelor condiţii cumulative ce trebuie îndeplinite atât la data atribuirii contractului de delegare a gestiunii, cât şi pe toată durata acestui contract:

a) unitatea administrativ-teritorială, în calitate de acționar/asociat unic al operatorului, prin intermediul adunării generale a acționarilor şi al consiliului de administrație, exercită un control direct şi o influență dominantă asupra deciziilor strategice şi/sau semnificative ale operatorului regional/operatorului în legătură cu serviciul furnizat/prestat, similar celui pe care îl exercită asupra structurilor proprii în cazul gestiunii directe;
b) operatorul, desfășoară exclusiv activități din sfera furnizării/prestării serviciilor de utilități publice destinate satisfacerii nevoilor de interes public general ale utilizatorilor de pe raza de competență a unității administrativ-teritoriale care i-a încredințat gestiunea serviciului;
c) capitalul social al operatorului este deținut în totalitate de unitatea administrativ-teritorială; participarea capitalului privat la capitalul social al operatorului regional/operatorului este exclusă”.

2. Legea nr. 230/2006 a iluminatului public, cu modificările și completările ulterioare care prevede:
La art. 16 alin. 
(1) ,,Gestiunea serviciului de iluminat public se realizează prin următoarele modalități:
a) gestiune directă;
b) gestiune delegată.
(2) Alegerea formei de gestiune a serviciului de iluminat public se face prin hotărâre a consiliilor locale, a Consiliului General al Municipiului București sau a asociațiilor de dezvoltare comunitara, după caz”.
La art. 17 alin. (1): ,,Indiferent de forma de gestiune adoptata, în virtutea competentelor şi atribuțiilor ce le revin potrivit legii, autoritățile administrației publice locale păstrează dreptul de a aproba, a supraveghea şi a controla, după caz:
a) modul de fundamentare a tarifelor şi respectarea metodologiei de stabilire, ajustare sau de modificare a acestora, emise de A.N.R.S.C.;
b) modul de îndeplinire a obligațiilor contractuale asumate de operatori şi activitățile desfășurate de aceștia;
c) calitatea şi eficiența serviciului prestat, corespunzător indicatorilor de performanță a serviciului, stabiliți conform legii;
d) modul de administrare, de exploatare, de conservare şi de menținere în funcțiune, dezvoltarea şi/sau modernizarea sistemului de iluminat public.
e) (2) Activitățile specifice serviciului de iluminat public, indiferent de forma de gestiune adoptata, se organizează şi se desfășoară în conformitate cu prevederile regulamentului propriu al serviciului de iluminat public şi ale caietului de sarcini, elaborate şi aprobate de consiliile locale, de Consiliul General al Municipiului București sau de asociațiile de dezvoltare comunitara, după caz, în baza regulamentului-cadru al serviciului de iluminat public şi a caietului de sarcini-cadru, elaborate de A.N.R.S.C. şi aprobate prin ordin al președintelui acesteia.”
La art. 18 alin. : 
(1) ,,Gestiunea la nivelul comunelor, orașelor, municipiilor sau al asociațiilor de dezvoltare comunitara a serviciului de iluminat public, respectiv exploatarea şi funcționarea infrastructurii aferente, se organizează astfel încât să asigure respectarea indicatorilor de performanță, a nivelurilor de iluminare şi luminanță prevăzute de normativele specifice domeniului şi ținând seama de următoarele:
a) mărimea, gradul de dezvoltare şi particularitățile economico-sociale ale localităților;
b) starea sistemului de iluminat public existent;
c) posibilitățile locale de finanțare a exploatării, întreținerii şi dezvoltării serviciului şi a infrastructurii tehnico-edilitare aferente.
(2) Propunerile de indicatori de performanță a serviciului de iluminat public, elaborate în conformitate cu prevederile art. 7, vor fi supuse unor consultări şi dezbaterii publice în urma cărora se va adopta soluția optimă pentru comunitate.
(3) Consiliile locale, asociațiile de dezvoltare comunitara sau Consiliul General al Municipiului București, după caz, vor aproba indicatorii de performanță, cu respectarea prevederilor stabilite în acest scop în regulamentul-cadru al serviciului de iluminat public şi în caietul de sarcini-cadru, care au caracter minimal.
(4) Regulamentele proprii ale serviciului şi caietele de sarcini trebuie să cuprindă prevederi prin care se stabilesc cel puțin următoarele: 
a) nivelurile de iluminat, pe zone caracteristice;
b) indicatorii de performanță a serviciului; 
c) condițiile tehnice; 
d) infrastructura aferenta serviciului;
e) raporturile operator-utilizator.”
La art. 19 alin.: 
(1) ,,În cazul gestiunii directe, autoritățile administrației publice locale sau asociațiile de dezvoltare comunitara, după caz, îşi asumă nemijlocit toate sarcinile şi responsabilitățile cu privire la înființarea, organizarea, finanțarea, coordonarea, administrarea, gestionarea, exploatarea şi asigurarea funcționarii serviciului de iluminat public.
(2) Gestiunea directa se realizează prin intermediul unor operatori definiți conform prevederilor Legii nr. 51/2006.”

4.2. Analiză comparativă între gestiunea directă și gestiunea delegată a serviciului de iluminat public
	Unitățile administrativ-teritoriale, prin autoritățile lor deliberative, au obligația de a asigura funcţionarea Serviciul de iluminat public, acesta fiind un serviciu de interes economic general cu implicații directe asupra condițiilor de viață, sociale, economice ale întregii comunități locale și cu rol esențial în reducerea numărului infracțiunilor săvârșite în timpul nopții. 
Legea nr. 230/2006 oferă autorității publice locale posibilitatea ca pe baza unei evaluări realizate conform celor menționate anterior să opteze pentru gestiunea directă serviciului de iluminat public sau pentru gestiunea delegată a acestui serviciu.
O evaluare corectă a modalității de gestiune a serviciului de iluminat public se supune atât legii – care stabilește criterii generale de evaluare – însă mai ales regulamentului propriu local al servicului și eventual caietului de sarcini aferent. 
Prevederile care trebuie avute în vedere trebuie să cuprindă informații reale privitoare la 
a) nivelurile de iluminat, pe zone caracteristice; 
b) indicatorii de performanţă a serviciului; 
c) condiţiile tehnice; 
d) infrastructura aferentă serviciului; 
e) raporturile operator-utilizator.
Conform actului normativ mentionat mai sus, Serviciul de iluminat public poate fi asigurat fie direct de către Municipiul Marghita, în modalitatea gestiunii directe, situație în care prestarea efectivă a serviciului ar trebui să se facă de către un serviciu public de interes local cu personalitate juridică, fie de către o societate cu capital integral public înființată conform Legii nr. 31/1990 privind societățile. Gestiunea directă presupune totodată utilizarea unor operatori definiți și licențiați în conformitate cu dispozițiile Legii nr. 51/2006. În cazul acestei modalități de gestiune a serviciului autoritatea publică locală emite o hotărâre de dare în administrare
De asemenea, Municipiul Marghita poate asigura functionarea si administrarea Serviciului de iluminat în modalitate de gestiunii delegată, prin încredințarea prestării acestui Serviciului unei societăți, în baza unui contract de delegare a gestiunii care se atribuie, așa cum am arătat mai sus, cu respectarea prevederilor actelor normative din domeniul achizițiilor putând fi contract de achiziție publică de servicii sau contract de concesiune de servicii.
Diferență fundamentală care există între gestiunea directă și gestiunea delegată în cazul serviciului de iluminat public este că dacă în cazul gestiunii directe autoritatea administrativă este responsabilă în integralitate de modul de îndeplinire a obligațiilor care decurg din lege, în privința delegării gestiunii, legea îi permite acesteia să împartă sarcinile cu un operator public sau privat, acordând totodată posibilitatea ca prin contractul de delegare să fie impuse exigențe specifice, în acord cu nevoile și situația concretă de la nivelul comunității locale incidente.   
Rațiunea bunei administrări a sistemului de iluminat public în Municipiul Marghita nu poate fi pusă în discuție, obiectul prezentului studiu constând în alegerea unei soluții optime de gestionare a serviciului de iluminat public: directă sau indirectă. 
Pentru a putea compara ușor avantajele și dezavantajele gestiunii directe cu cele ale gestiunii indirecte (delegate) a sistemului de iluminat public, acestea se prezintă în tabelul următor:
	GESTIUNEA  DIRECTĂ
	GESTIUNEA DELEGATĂ (INDIRECTĂ)

	
A
V
A
N
T
A
J
E
	· Menținerea responsabilității față de populația deservită;
· Tarife mai mici decât în cazul gestiunii delegate;
· Menținerea autorității nemijlocite a Municipalității asupra activității;
· Accesul la fonduri europene destinate autorităților publice;
· Municipalitatea va avea drept de control asupra derulării serviciului;
· Municipalitatea are putere decizională pentru ca  în momentul încredințării contractului acesta să includă toate prevederile optime.
· Existența spațiului (birouri) pentru funcționarea serviciului;
· Existența unui serviciu public de interes local cu personalitate juridică;
· In perspectiva Modernizării sistemului de iluminat public prin încheierea contractului de finanțare nerambursabilă prin POR, se reduc costurile privind mentenanța sistemului, gestionarea lucrărilor/serviciilor aferente iluminatului va fi facilă, tinandu-se cont de asemenea și de garanția de bună executie aferentă lucrărilor de modernizare și extindere rețele de iluminat public de cel putin 2 ani.
	· Parametrii serviciilor si necesarul de investitii vor fi clar definite in contract, cu mecanisme care impun ca majoritatea riscurilor sa treaca la operator;
· Municipalitatea transferă sarcina investițiilor și (potențial a) finantării către operatorul pentru partea ce îi revine;
· Criteriile de management comercial se pot îndeplini pentru a avea acces la fonduri bancare;
· Municipalitatea va avea calitatea de a superviza și a reglementa conformarea operatorului la cerințele impuse în contract și nu de gestiune directă a serviciului

	D

	· Municipalitatea ar trebui să furnizeze in continuare fonduri și garanții în calitatea de acționar unic;
· ritm lent de investitii, bazat exclusiv pe fluxul de numerar din exploatare si pe sumele puse la dispozitie de catre ordonatorul de credite; 
· Activitatea de atragerea de surse de finanțare;

	· Municipalitatea trebuie să își adapteze rolurile de administrator si reglementator pe durata contractului si va trebui să se concentreze pe negociere, monitorizare și  supervizare.
· Municipalitatea trebuie să asigure finanțarea prestării serviciului;
· Monopol pe termen lung atribuit operatorului, cu dificultăți de ieșire din contract în caz de neperformanță;
· negocierea unui contract detaliat pe termen lung, în special pentru prima parte a contractului, cea în care se realizează investițiile;



Numărul mai mare de avantaje, precum și cel mai mic de dezavantaje al gestiunii directe în raport cu gestiunea delegată, recomandă adoptarea primei variante. Posibilitatea extinsă de a defini contractual limitele de exploatare a serviciului, finalitatea și ritmul investițiilor din infrastructură determină ca formula gestiunii directe să fie mai ușor de pus în acord cu interesele generale ale comunități, la momentul actual, și implicit, cu principiile care guvernează serviciul.                                    
 	Estimarea costurilor pe toată durata delegării, inclusiv identificarea și cuantificarea financiară a riscurilor, poate conduce la stabilirea unor tarife reale și acceptate de către toti utilizatorii, astfel încât alegerea unui operator să fie pe deplin justificată și financiar, pe lângă principiile descentralizării și eficientizării cerute de normele europene. 
Față de prevederile legale invocate în prezentul studiu de oportunitate, propunem ca modalitatea de gestiune a serviciului de iluminat public pe raza municipiului Marghita să fie in continuare gestiunea directă, prin încredințarea directă a contractului de delegare a gestiunii serviciului de iluminat public către Serviciul public de interes local SPAACS MARGHITA,  înființat prin Hotărârea Consiliului local Marghita nr. .................si înregistrată în Registrul Comerțului sub nr. RO25067154 din 05.02.2009, având CIF 25040710
Acest operator a fost înființat prin reorganizarea administrativa a SC. SALUBRAM SA, cu scopul de a asigura o mai buna organizare si operare a serviciilor publice pe raza administrativa a municipiului Marghita. 
	Activitățile de bază ale Serviciul public de interes local SPAACS MARGHITA la acest moment se desfășoară în jurul următoarelor servicii de utilitate publică:
· Servicii de curățenie și întreținere a căilor publice în Municipiul Marghita
· Servicii de alimentare cu apă, canalizare și epurare ape uzate în Municipiul Marghita
· Servicii de amenajare și întreţinerea spaţii verzi în Municipiul Marghita
· Servicii de iluminat public în Municipiul Marghita
Serviciile de utilitate publică date in administrare la SPAACS MARGHITA de către Consiliul Local Marghita sunt servicii publice destinate colectivității în ansamblu. In acelasi timp Serviciile prestate de SPAACS Marghita satisfac cerințele cantitative şi calitative ale beneficiarilor, în conformitate cu  prevederile contractuale. Astfel, acest operator public de interes local asigură funcționarea optimă a serviciilor menționate mai sus, în condiții de siguranță, rentabilitate şi eficiență economică, corespunzător parametrilor tehnologici proiectați şi în conformitate cu caietele de sarcini, cu instrucțiunile de exploatare şi cu regulamentele de organizare şi funcționare. 
Avand in vedere cele mentionate mai sus consideram ca modalitatea de gestiune directa este în interesul administrației publice locale, aceasta având posibilitatea de a efectua în orice moment cu ușurință un audit prin raportare la starea sistemului, la costuri, precum și la nivelul de eficiență în funcționare.     

4.3. Fundamentarea necesității și oportunității modalității de gestiune directă a activităților  din cadrul serviciului de ilumnat public
Prezentul studiu de oportunitate este realizat în vederea analizării situației actuale și a oportunității de gestiune directă a activităților  din cadrul serviciului de ilumnat public din municipiul Marghita.
Iluminatul public reprezintă unul dintre criteriile de apreciere a gradului de civilizație. Un iluminat public eficient conduce la scăderea riscurilor accidentelor rutiere, la scăderea numărului de agresiuni asupra populației precum și la eficientizarea acțiunilor forțelor de ordine. El are rolul de a asigura atât orientarea și circulația în siguranță a pietonilor și vehiculelor pe timp de noapte, cât și crearea unui ambient corespunzător în orele fără lumină naturală.
Iluminatul public trebuie să îndeplinească condițiile prevăzute de normele lumino-tehnice, fiziologice, de siguranță a circulației și de estetică arhitectonică. Realizarea unui iluminat corespunzător determină, în special, reducerea cheltuielilor indirecte, reducerea numărului de accidente pe timp de noapte, reducerea riscului de accidente rutiere, reducerea numărului de agresiuni, îmbunătățirea climatului social și cultural, prin creșterea siguranței activităților pe durata nopții . 
Asigurarea unui iluminat corespunzător poate conduce la o reducere cu 30 % a numărului total de accidente pe timp de noapte pe drumurile urbane, cu 45 % pe cele rurale și cu 30 % pe autostrăzi. Totodată, iluminatul corespunzător al trotuarelor reduce substanțial numărul de agresiuni fizice, conducând la creșterea încrederii populației pe timpul nopții. 
O dată cu creșterea în intensitate a traficului rutier, ceea ce a implicat și perfecționarea sistemelor de semnalizare, a apărut ca necesară o abordare serioasă și profesională a iluminatului public, atât din partea specialiștilor cât și a edililor. Această activitate a realizat o conjuncție fericită cu eforturile instituțiilor preocupate de combaterea și diminuarea fenomenului infracțional. 

4.4. Motivele de ordin economic, financiar, social și de mediu
Gestiunea directa a Serviciului de iluminat public este impusă de necesitatea adaptării la cerințele şi exigentele legale în vigoare a serviciului de iluminat public, privit ca un sistem eficient, și care să corespundă cu programele de dezvoltare durabilă ale municipalității, respectiv, pentru:                                                                                                                                                                        
· asigurarea dezvoltării durabile a unităților administrativ-teritoriale;                                                                                         
· crearea unui ambient plăcut și ridicarea gradului de civilizație, a confortului și a calității vieții;                                                                                                                                                                                   
· asigurarea funcționării şi exploatării în condiții de siguranță, rentabilitate şi eficiență economică a infrastructurii aferente serviciului de iluminat public;                                                                             
· protecției și conservării mediului natural și construit;                                                                                              
· satisfacerea judicioasă, echitabilă și nepreferențială a tuturor membrilor comunității locale, în calitatea lor de beneficiari ai serviciului;                                                                                                                
· identificare și implementarea unor soluții și sisteme de eficiență energetică;                                                                                                                                         
· punerea în valoare, printr-un iluminat arhitectural, ornamental şi ornamental-festiv a edificiilor de importanță publică şi/sau culturală şi marcării prin sisteme de iluminat corespunzătoare a evenimentelor festive şi a sărbătorilor legale sau religioase
Argumentele de ordin economic, financiar, social și de mediu care stau la baza alegerii ”gestiunii directe” privind modalitatea de organizare și funcționare a Serviciului de iluminat public sunt urmatoarele:
· Prin realizarea prestației, de către societatea Consiliului Local al municipiului Marghita se   urmărește raportul optim între prețul (cât mai mic) și calitatea (cât mai ridicată)  a serviciilor; 
· Realizarea autonomiei locale prin implicarea Autorităților Administrației Publice Locale, alături de cetățeni în rezolvarea unei probleme a comunității având ca baza principiile dezvoltării durabile;  
· Funcționarea Serviciului și Exploatarea Sistemului Public în condiții de siguranță;
· Rentabilitate și eficiență economică și energetică;
· Creșterea gradului de securitate individuală și colectivă în cadrul comunității locale, precum și a gradului de siguranță a circulației rutiere și pietonale;
· Reducerea numărului de accidente și vandalizări pe timp de noapte;
· Susținerea și stimularea dezvoltării economico-sociale a municipiului;
· Ridicarea gradului de civilizație, a confortului și, implicit, a calității vieții;
· Recuperarea integrală a componentelor reciclabile;
· Utilizarea echipamentelor care să ducă, în mod direct, la reducerea poluării luminoase și, în mod indirect, la reducerea emisiilor de CO2.
· Asigurarea unui serviciu de calitate la standarde europene și care să corespunda normelor naționale și ale UE referitoare la mediu, este posibil numai cu investiții adecvate în dotări performante corespunzătoare și cu asigurarea de personal suficient și adecvat pregătit din punct de vedere profesional;
Față de prevederile legale si argumentele invocate în prezentul studiu de oportunitate, propunem ca modalitatea de gestiune a serviciului de iluminat public pe raza municipiului Marghita să fie gestiunea directă, prin încredințarea directă a contractului de delegare a gestiunii serviciului de iluminat public către Serviciul public de interes local SPAACS MARGHITA, înfiinţat şi organizat în subordinea Consiliului local al municipiului Marghita.

Capitolul  V.
 OBIECTUL DELEGARII

Obiectul contractului îl constituie delegarea gestiunii serviciului de iluminat public din Municipiul Marghita prin modalitatea de gestiune directa și cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţii administrativ-teritoriale sub conducerea, coordonarea şi responsabilitatea Municipiului Marghita, în scopul asigurării iluminatului public din Municipiul Marghita, inclusiv dreptul şi obligaţia de a administra şi de a exploata infrastructura tehnico-edilitară aferentă acestuia, în conformitate cu Regulamentul serviciului de iluminat public și a Caietului de sarcini specific serviciului.
Serviciul de iluminat public cuprinde:
· iluminatul stradal-rutier, 
· iluminatul stradal-pietonal, 
· iluminatul arhitectural, 
· iluminatul ornamental-festiv al Municipiului Marghita.
Prestațiile și lucrările  asigurate de operator sunt următoarele:
· întreținerea – menținerea în  starea de funcționare a  elementelor aparținând sistemului de iluminat public pentru Asigurarea funcționării continue și optime a echipamentelor aferente sistemului de iluminat public prin înlocuirea componentelor dictate de menținerea parametrilor lumino-tehnici la nivelele standardului EN13201/2004 și a unui raport optim între acești parametri și consumul de energie electrică. 
· realizarea iluminatului festiv/iluminat festiv de sărbători prin închirierea/achiziționarea, montarea și demontarea echipamentelor. Pentru execuția lucrărilor de iluminat festiv se vor utiliza numai surse  cu  tehnologie LED.  Produsele utilizate: figurine 3D, 2D, brad împodobit cu înălțimea de peste 10 m, plase luminoase, țurțuri luminoși, ghirlande luminoase;
· montarea/demontarea și asigurarea de asistență tehnică pentru instalațiile electrice necesare în cadrul manifestărilor cultural-artistice din municipiul Marghita;

Capitolul VI.
 CONCLUZII SI RECOMANDĂRI 

6.1. Concluzii
Toate motivele si argumentele expuse  în prezentul studiu de oportunitate conduc la concluzia că gestiunea directă este modalitatea cea mai avantajoasă pentru comunitatea locală iar încredințarea gestiunii a Serviciului de iluminat public către serviciul public de interes local SPAACS MARGHITA, corespunde nevoilor actuale ale comunităţii şi reprezintă soluția optimă, cel puțin în viitorul apropiat. 
Modalitatea de gestiune directa este în interesul administrației publice locale, aceasta având posibilitatea de a efectua în orice moment cu ușurință un audit prin raportare la starea sistemului, la costuri, precum și la nivelul de eficiență în funcționare, având în vedere că serviciul public de interes local SPAACS MARGHITA este înfiinţat şi organizat în subordinea Consiliului local al municipiului Marghita.

6.2.  Recomandări cu privire la durata contractului de dare in administrare a serviciului de iluminat public
 	În conformitate cu prevederile art. 32 alin. (3) din Legea nr. 51/2006, republicată, cu modificările și completările ulterioare, durata contractelor de delegare a gestiunii, serviciilor comunitare de utilități publice este limitată. Pentru contractele de delegare a gestiunii a căror durată estimată este mai mare de 5 ani, aceasta se stabileşte, după caz, în conformitate cu prevederile Legii nr. 98/2016, ale Legii nr. 99/2016 şi ale Legii nr. 100/2016 şi nu va depăşi durata maximă necesară recuperării investiţiilor prevăzute în sarcina operatorului/operatorului regional prin contractul de delegare. 
În cazul gestiunii directe, autorităţile administraţiei publice locale, cu excepţia celor care sunt membre ale asociaţiilor de dezvoltare intercomunitară, sunt obligate ca, periodic, respectiv o dată la 5 ani, să facă analize privind eficienţa economică a serviciului, iar dacă situația o impune să schimbe modalitatea de gestiune a serviciilor publice, după caz.
Raportat la actuala strategie locală de dezvoltare a serviciului de iluminat public a municipiului Marghita, considerăm oportun ca delegarea serviciului pentru activităţile de întreţinere/menţinere, ale sistemului de iluminat public să se facă pe o perioadă de 5 ani, cu cu posibilitatea prelungirii, în condițiile legii, prin act adițional aprobat de Consiliul local al municipiului Marghita și numai după realizarea unei analize privind eficienta economică a serviciului.

6.3.  Recomandări cu privire la Redevența 
În conformitate cu prevederile legislaţiei în vigoare prin care se stabileşte că modul de calcul şi modul de plată al redevenţei se stabileşte de către autorităţile administrației publice locale si luand in considere Normelor Metodologice de stabilire, ajustare sau modificare a valorii activităţilor serviciului de iluminat public, la stabilirea redeventei trebuie avut în vedere urmatoarele aspecte:
· reflectarea nivelului redeventei in costului efectiv al prestaţiei în structura şi nivelul tarifelor
· organizarea şi desfăşurarea serviciului pe principii şi criterii comerciale concurenţiale a serviciului
· protejarea autonomiei financiare a operatorilor
In cazul serviciului de iluminat public, bunurile ce compun Sistemul Public sunt predate Operatorului nu spre exploatare şi nu in scopul de a obţine profit prin încasarea valorii activităţilor aferente serviciului de la utilizatori, în cazul acestui serviciu utilizator fiind Municipiul Marghita, iar persoanele fizice şi juridice de pe teritoriul Municipiului Marghita (utilizatori în cazul altor servicii de utilităţi publice de exemplu serviciul de  apa-canalalizare menejera) sunt beneficiari din exploatarea acestor bunuri, iar plata activitatii Serviciului se realizează de către Municipiul Marghita. 
Luand in considerare specificul acestui tip de serviciu mentionat mai sus si pentru a nu mări în mod nejustificat valoarea activităților de iluminat prestate Municipiului Marghita,  considerăm că un nivel al redevenţei anuale de 1% din valoarea totală a facturilor încasate de Operator pentru serviciile prestate anul anterior,  în baza contractului de dare in administrare, este optim. 

6.4.  Recomandări cu privire la Tarifele (valoarea) serviciului
Spre deosebire de celelalte servicii comunitare de utilități publice, pentru care sunt utilizate noțiunile de preț/tarif al serviciului, legislația aplicabilă Serviciului consacră noțiunea de ”valoare”.
Conform Normelor metodologice de stabilire, ajustare sau modificare a valorii activităților serviciului de iluminat aprobate prin ordinul președintelui ANRSC nr. 77/2007, valoarea activităților specifice serviciului de iluminat public se determină de către operatori, luând în calcul numai cheltuielile care sunt specifice activității respective.Fundamentarea costurilor fiecărei activități în parte se face pe baza cheltuielilor materiale, cheltuielilor salariale și a cheltuielilor operaționale.
Valorile activităților serviciului de iluminat public nu cuprind cheltuielile cu energia electrică consumată pentru iluminat, care se facturează separat.
Tarifele pe care operatorul are dreptul să le practice la data începerii prestării serviciilor vor fi aprobate de Consiliul Local, fiind fundamentate cu respectarea Normelor metodologice de stabilire, ajustare sau modificare a valorii activităților serviciului de iluminat public aprobate prin Ordinul ANRSC nr. 77/2007.

Intocmit,
[bookmark: _GoBack]Directia tehnica
	 
      
image2.png




image3.png




image1.jpeg




